Návrh
Zákon

z ............... 2005,

ktorým sa mení a dopĺňa zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I
Zákon č. 312/2001 Z.z. o štátnej službe a o zmene a doplnení niektorých zákonov v znení zákona č. 131/2002 Z.z.,  zákona č. 143/2002 Z.z., zákona č. 185/2002 Z.z., zákona č. 411/2002 Z.z., zákona č. 667/2002 Z.z., zákona č. 139/2003 Z.z., zákona č. 267/2003 Z.z., zákona č. 453/2003 Z.z., zákona č. 550/2003 Z.z., zákona č. 551/2003 Z.z., zákona č. 365/2004 Z.z., zákona č. 382/2004 Z.z., zákona č. 403/2004 Z.z., zákona č. 612/2004 Z.z., zákona č. 728/2004 Z.z. a zákona č. 757/2004 Z.z. sa mení a dopĺňa takto:

1.	V § 1 ods. 2 písmeno b) znie:
„b) politickej neutrality,“.
2.	V § 2 ods. 8 písm. a) sa za slovo „inak,“ vkladajú slová „verejného ochrancu práv,“.
3.	V § 3 ods. 1 sa za slová „(ďalej len „občan“) vkladajú slová „a občan iného členského štátu Európskej únie“.
4.	V § 3 sa za odsek 3 vkladá nový odsek 4, ktorý znie:
„(4) Ustanovenia odsekov 1 až 3 sa vzťahujú aj na občana iného členského štátu Európskej únie.“.
Doterajší odsek 4 sa označuje ako odsek 5.
5.	V § 5 sa za odsek 4 vkladá nový odsek 5, ktorý znie:
„(5) Výkon politickej funkcie sa považuje za výkon verejnej funkcie.“.
Doterajší odsek 5 sa označuje ako odsek 6.
6.	V § 5 odsek 6 znie:
„(6) Na predstaveného v politickej funkcii okrem predstaveného, ktorý je veľvyslancom, sa vzťahujú len ustanovenia tohto zákona o odmeňovaní, o dovolenke a o nemocenskom zabezpečení, o náhrade škody, ako aj ustanovenia § 8 ods. 4, § 25 ods. 2 písm. b) a ods. 3 a § 43 ods. 2, § 46 a 47.“.
7.	§ 5 sa dopĺňa odsekmi 7 a 8, ktoré znejú:
„(7) Na odborníka plniaceho úlohy pre člena vlády, prezidenta, predsedu národnej rady alebo podpredsedov Národnej rady Slovenskej republiky (ďalej len „podpredseda národnej rady“) sa vzťahujú len ustanovenia tohto zákona o odmeňovaní, o dovolenke a o nemocenskom zabezpečení, o náhrade škody, o disciplinárnej zodpovednosti a o konaní vo veciach štátnozamestnaneckého pomeru, ako aj ustanovenia § 8 ods. 4, § 16 až 18, § 25 ods. 2 písm. b) a ods. 3,  § 43 ods. 2, § 46 a 47.
 (8) Na inšpektora Úradu na ochranu osobitných údajov Slovenskej republiky sa vzťahuje tento zákon. “. 
8.	V § 6 ods. 2 písm. i) sa čiarka na konci nahrádza bodkočiarkou a pripájajú sa tieto slová „pri kontrole postupuje podľa všeobecného predpisu o kontrole v štátnej správe“.
9.	V § 6 ods. 2 písm. l) sa vypúšťajú slová „plánuje a“.
10.	V § 6 ods. 2 sa vypúšťa písmeno m).
Doterajšie písmená n) až v) sa označujú ako písmená m) až u).  

11.	V § 6 odsek 4 znie:
„(4) Ustanovenia odseku 2 písm. d) až i), l) a m) sa nevzťahujú na súdy, ustanovenia odseku 2 písm. d) až i), l) a m) sa nevzťahujú na prokuratúru a ustanovenia odseku 2 písm. d), e) a h) sa nevzťahujú na Najvyšší kontrolný úrad Slovenskej republiky (ďalej len „najvyšší kontrolný úrad“).“.
12.	V § 6 ods. 5 sa slová „odseku 2 písm. d) f) až i) a n)“ nahrádzajú slovami „odseku 2 písm. d) f) až i) a m)“.
13.	V § 6 ods. 7 sa v úvodnej vete slová „v odseku 2 písm. f), g) a m)“ nahrádzajú slovami „v odseku 2 písm. f) a g)“.
14.	V § 6 ods. 7 písm. a) sa čiarka na konci nahrádza bodkočiarkou a pripájajú sa tieto slová „ministerstvo spravodlivosti vykonáva vo vzťahu k štátnym zamestnancom na súdoch aj pôsobnosť Úradu pre štátnu službu ustanovenú v odseku 2 písm. m); v rozsahu tejto pôsobnosti vydáva vedúci úradu, ktorým je ministerstvo spravodlivosti, pre štátnych zamestnancov na súdoch služobné predpisy,“.
15.	V § 6 ods. 7 písm. b) sa slová „v odseku 2 písm. e), h), i), l) a n)“ nahrádzajú slovami „v odseku 2 písm. e), h), i), l) a m)“.
16.	V § 6 ods. 8 sa slová „v odseku 2 písm. c), d), f) až h), l) až o) a r)“  nahrádzajú slovami „v odseku 2 písm. c), d), f) až h), l) až n) a p)“.
17.	V § 6 ods. 11 sa na konci pripájajú tieto slová „alebo v nominovanej štátnej službe“.
18.	V § 6a ods. 1 sa na začiatok vkladá nová prvá veta, ktorá znie: „Účelom vedenia registra štátnych zamestnancov je zabezpečiť vykonávania úloh uvedených v § 6 ods. 2.“.
19.	V § 6a odsek 2 znie:
„(2) Služobný úrad na účely vedenia registra štátnych zamestnancov spracúva a poskytuje osobné údaje elektronickou formou Úradu pre štátnu službu v rozsahu podľa odseku 1.“.   
20.	V § 6a ods. 3 sa na konci pripájajú tieto slová: „alebo štátnu službu vykonávajú v podriadených služobných úradoch“.
21.	V § 7 ods. 1 písm. a) sa slovo „iný“ nahrádza slovom „ostatný“.
22.	V § 7 ods. 1 písm. d) sa na konci pripájajú tieto slová: „ak osobitný zákon neustanovuje inak.“.
23.	V § 8 ods. 4 sa slová „ods. 5“ nahrádzajú slovami „ods. 6 a 7“.
24.	V § 8 ods. 5 sa za slová „pre štátnu službu“ vkladajú slová „na návrh služobného úradu“.
25.	V § 10 ods. 2 sa v prvej vete vypúšťa čiarka a slová „ak osobitný predpis4d) neustanovuje inak“ vrátane poznámky pod čiarou k odkazu 4d.
26.	V § 10 ods. 6 sa vypúšťa posledná veta.
27.	V § 10 odsek 12 znie: 
„(12) Služobný úrad zaradí odvolaného vedúceho úradu podľa odsekov 10 a 11 na vykonávanie štátnej služby na štátnozamestnanecké miesto, na ktoré spĺňa predpoklady podľa § 14 a na tú istú funkciu (§ 16 ods. 3), ak sa štátny zamestnanec nedohodne so služobným úradom inak. Ak služobný úrad takéto miesto nemá alebo sa so štátnym zamestnancom nedohodol inak, postupuje pri odvolaní podľa 
a) odseku 11 písm. a) podľa § 40 ods. 3,
b) odsekov 10 a 11 písm. b) až e) podľa § 40 ods. 2 písm. b).“.
28.	V § 12 odsek 3 znie:
„(3) Súčasťou systemizácie je aj limit počtu štátnych zamestnancov, ktorých možno vymenovať do nominovanej štátnej služby a objem finančných prostriedkov určených na odmeňovanie štátnych zamestnancov.“.
29.	V § 12 sa vypúšťa odsek 4.
Doterajšie odseky 5 až 10 sa označujú ako odseky 4 až 9.   
30.	V § 12 ods. 5 sa slová „odseku 5“ nahrádzajú slovami „odseku 4“.
31.	V § 12 ods. 6 sa za tretiu vetu vkladá nová štvrtá veta, ktorá znie: „Návrh systemizácie generálnej prokuratúry, krajských prokuratúr a okresných prokuratúr vypracuje generálna prokuratúra v spolupráci s ministerstvom financií a oznamujú ho Úradu pre štátnu službu.“.
32.	V § 12 ods. 7 sa slová „odseku 7“ nahrádzajú slovami „odseku 6“.
33.	V § 12 odsek 9 znie:
„(9) Zmeny v systemizácii schválenej podľa odseku 8, ktoré nezakladajú nárok na štátny rozpočet, okrem štátnozamestnaneckých miest, na ktoré sa vzťahuje osobný plat, a okrem zvýšeného počtu štátnozamestnaneckých miest v jednotlivých rozpočtových kapitolách, schvaľuje správca rozpočtovej kapitoly. Zmeny v systemizácii schválenej podľa odseku 8, ktoré zakladajú nárok na štátny rozpočet, alebo zvyšujú počet štátnozamestnaneckých miest v jednotlivých rozpočtových kapitolách, schvaľuje na návrh správcu rozpočtovej kapitoly vláda alebo na základe poverenia vládou minister financií. Vedúci príslušného služobného úradu informuje Úrad pre štátnu službu o uskutočnených zmenách v systemizácii. Zmeny v systemizácii najvyššieho kontrolného úradu a služobných úradov uvedených v § 7 ods. 1 písm. b) v prvom bode, druhom bode, vo štvrtom bode, v siedmom bode a v ôsmom bode, ktoré nezakladajú nárok na štátny rozpočet, schvaľuje správca rozpočtovej kapitoly. Zmeny v systemizácii najvyššieho kontrolného úradu a služobných úradov uvedených v § 7 ods. 1 písm. b) v prvom bode, druhom bode, vo štvrtom bode, v siedmom bode a v ôsmom bode, ktoré zakladajú nárok na štátny rozpočet, možno vykonať len s predchádzajúcim súhlasom národnej rady alebo jej orgánu, ktorý si na tento účel zriadi.“.
34.	V § 13 odsek 1 znie:
„(1) Vedúci úradu je povinný dohliadať, zabezpečiť a dodržiavať plnenie platnej systemizácie.“.  
35.	V § 14 ods. 1 v úvodnej vete sa za slovo „občana“ vkladajú slová „alebo občana iného členského štátu Európskej únie“.
36.	V § 14 ods. 1 písm. c) sa slová „nebol prepustený zo štátnej služby podľa § 61 ods. 2 písm. c) až e),“ nahrádzajú slovami „jeho štátnozamestnanecký pomer neskončil podľa § 39 ods. 1 písm. b),“.
37.	V poznámke pod čiarou k odkazu 5c sa citácia „Zákon č. 241/2001 Z.z. o ochrane utajovaných skutočností a o zmene a doplnení niektorých zákonov v znení neskorších predpisov“ nahrádza citáciou „Zákon č. 215/2004 Z.z. o ochrane utajovaných skutočností a o zmene a doplnení niektorých zákonov“.
38.	V § 14 odsek 7 znie:
„(7) Osobitné kvalifikačné predpoklady podľa osobitného predpisu získava štátny zamestnanec v lehote určenej osobitným predpisom alebo služobným úradom.“.
39.	V § 14 ods. 11 sa za slová „Slovenskej republiky“ vkladajú slová „alebo predpoklad štátneho občianstva iného členského štátu Európskej únie“ a v druhej vete sa vypúšťajú slová „v prípravnej štátnej službe a“.
40.	V § 14 ods. 12 sa slová „členskej krajiny“ nahrádzajú slovami „iného členského štátu“.
41.	V § 15 ods. 2 sa slová „§ 14“ nahrádzajú slovami „§ 14 ods. 1 písm. a) až h) a j)“.
42.	V § 15 ods. 3 sa na konci pripája táto veta: „Štátny zamestnanec, ktorý sa vo výberovom konaní podľa prvej vety alebo podľa odseku 1 písm. b) umiestni na prvom mieste, sa trvale preloží podľa § 29 ods. 5.“.
43.	V § 15 ods. 6 sa v úvodnej vete za slová „pre štátnu službu“ vkladajú slová „na základe žiadosti služobného úradu“.
44.	V § 15 ods. 6 sa za písmenom d) vkladá nové písmeno e), ktoré znie:
„e) požadované odborné znalosti, schopnosti a osobnostné vlastnosti,“.
Doterajšie písmená e) a f) sa označujú ako písmená f) a g).
45.	V § 15 ods. 7 prvá veta znie: „Výberové konanie uskutočňuje výberová komisia, ktorú zriaďuje Úrad pre štátnu službu, ak tento zákon neustanovuje inak, zo štátnych zamestnancov v stálej štátnej službe alebo v nominovanej štátnej službe.“.
46.	V § 15 ods. 8 sa v piatej vete na konci pripájajú tieto slová: „alebo v nominovanej štátnej službe“.
47.	V § 15 ods. 10 sa na konci pripájajú tieto slová: „a predstaveného v služobnom úrade podľa § 7 ods. 1 písm. c) alebo podľa § 7 ods. 1 písm. d), ktorý je na čele tohto orgánu. Ak sa vedúci úradu príslušného podľa § 10 nedohodne s úspešným uchádzačom inak, vymenuje ho do štátnej služby (§ 16) bezodkladne.“.
48.	V § 15 ods. 13 sa za slová „Úrad pre štátnu službu“ vkladajú slová „na základe žiadosti služobného úradu“.
49.	V § 15 ods. 16 sa slová „odsekov 1 až 6 a odsekov 9 až 13“ nahrádzajú slovami „odsekov 1 až 6, odsekov 9 až 13 a odsekov 19 a 20“.
50.	V § 15 odsek 19 znie:
„(19) Predseda môže po vyhlásení výberového konania písomne poveriť vedúceho služobného úradu, v ktorom sa obsadzuje štátnozamestnanecké miesto, alebo vedúceho nadriadeného služobného úradu zriadením výberovej komisie, vymenovaním jej predsedu a  členov a vykonaním výberového konania.“.
51.	§ 15 sa dopĺňa odsekmi 20 a 21, ktoré znejú:
„(20) Predseda zruší vyhlásené výberové konanie, ak bolo v systemizácii zrušené obsadzované štátnozamestnanecké miesto, alebo ak v priebehu výberového konania došlo k porušeniu ustanovení tohto zákona, ktoré majú vplyv na výsledok výberového konania.
 (21) Oznámenie o zrušení výberového konania podľa odseku 20 zverejní Úrad pre štátnu službu vo Vestníku alebo v tlači, prípadne v iných verejnosti všeobecne prístupných prostriedkoch masovej komunikácie. O zrušení výberového konania zároveň písomne vyrozumie všetkých prihlásených uchádzačov.“.
52.	V § 16 ods. 2 sa slovo „schválenej“ nahrádza slovom „platnej“.
53.	V § 16 ods. 3 sa vypúšťajú slová „v stálej štátnej službe alebo v dočasnej štátnej službe“, „okresný radca“ a „krajský radca“.
54.	V § 16 sa vypúšťajú odseky 4 a 5.
55.	V § 17 ods. 1 sa za písmenom b) vkladá nové písmeno c), ktoré znie:
„c) deň vzniku štátnozamestnaneckého pomeru,“.
Doterajšie písmená c) až h) sa označujú ako písmená d) až i).
56.	V § 17 ods. 2 sa za slovo „opis“ vkladá slovo „činností“.
57.	§ 19 vrátane nadpisu znie:
„§ 19
Prípravná štátna služba
 (1) Prípravná štátna služba je príprava na vykonávanie stálej štátnej služby v príslušnom odbore štátnej služby. 
 (2) Prípravná štátna služba trvá tri mesiace a plynie odo dňa vzniku štátnozamestnaneckého pomeru. Do prípravnej štátnej služby sa nezapočítava čas vykonávania štátnej služby uvedený v § 73 ods. 1 okrem písmena d). 
 (3) Prípravná štátna služba zahŕňa skúšobnú lehotu, ktorá je tri mesiace, a plynie odo dňa vzniku štátnozamestnaneckého pomeru. Do skúšobnej lehoty sa nezapočítava čas vykonávania štátnej služby uvedený v § 73 ods. 1 okrem písmena d).
 (4) Po uplynutí prípravnej štátnej služby sa štátny zamestnanec vymenuje do stálej štátnej služby podľa § 24.“.
58.	§ 20 a 22 sa vypúšťajú.
59.	V § 24b ods. 2 sa vypúšťajú písmená c) a e).
Doterajšie písmeno d) sa označuje ako písmeno c).
60.	V § 24c ods. 1 sa slová „cudzieho jazyka podľa § 24b ods. 2 písm. c)“ nahrádzajú slovami „anglického, francúzskeho alebo nemeckého jazyka“.
61.	V § 24c ods. 5 sa na konci pripája táto veta: „Nominačná komisia porovná poradie uchádzačov s limitom podľa platnej systemizácie a určí úspešných uchádzačov, ktorí budú vymenovaní do nominovanej štátnej služby.“.
62.	V § 25 ods. 1 sa za slová „podpredsedu národnej rady,“ vkladajú slová „štátny zamestnanec na zastupovanie štátneho zamestnanca,“.
63.	V § 25 ods. 2 písmeno c) znie:
„c) bez výberového konania uchádzača na zastupovanie štátneho zamestnanca v prípade 
1. dočasnej pracovnej neschopnosti, 
2. materskej dovolenky alebo rodičovskej dovolenky, 
3. výkonu základnej služby, náhradnej služby, civilnej služby, 
4. neplateného služobného voľna, 
5. zaradenia mimo činnej štátnej služby podľa § 32, § 33 ods. 2a § 34, 
6. dočasného vyslania na vykonávanie štátnej služby do cudziny podľa § 35a, 
7. dočasného preloženia, alebo 
8. ak ide o štátnozamestnanecké miesto, ktoré bolo Úradom pre štátnu službu zverejnené ako voľné, a to odo dňa doručenia žiadosti služobného úradu o zverejnenie výberového konania do doby vymenovania vybraného uchádzača do štátnej služby.“.
64.	V § 25 ods. 3 sa za slová „v stálej štátnej službe“ vkladajú slová „alebo v nominovanej štátnej službe“.
65.	V § 25 ods. 4 sa na konci pripája táto veta: „Do skúšobnej lehoty sa nezapočítava čas vykonávania štátnej služby uvedený v § 73 ods. 1 okrem písmena d).“.
66.	V § 26 ods. 2 sa vypúšťajú slová „vykoná kvalifikačnú skúšku“.
67.	V § 28 ods. 2 sa za slová „Trvalé preloženie“ vkladajú slová „alebo dočasné preloženie“.
68.	V § 28 ods. 3 sa za slová „štátneho zamestnanca okrem“ vkladajú slová „povinností podľa § 53 ods. 1 písm. c), d), f), g), p), r), s), u) a okrem“.
69.	V § 29 ods. 1 sa za slovo „opis“ vkladá slovo „činností“, bodkočiarka sa nahrádza bodkou a vypúšťajú sa slová „štátneho zamestnanca v nominovanej štátnej službe možno trvale preložiť na vykonávanie štátnej služby v rámci toho istého odboru štátnej služby aj bez jeho súhlasu.“.
70.	V § 29 odseky 4 a 5 znejú:
„(4) Po uplynutí času, na ktorý bol štátny zamestnanec dočasne preložený podľa odsekov 1 a 3, sa štátny zamestnanec zaradí na to isté štátnozamestnanecké miesto, na ktorom vykonával štátnu službu pred dočasným preložením, ak sa štátny zamestnanec nedohodne so služobným úradom inak.
 (5) Štátneho zamestnanca možno na základe jeho písomného súhlasu trvale preložiť na vykonávanie štátnej služby 
a) v tom istom služobnom úrade do iného odboru štátnej služby, 
b) do iného služobného úradu toho istého odboru štátnej služby, 
c) do iného služobného úradu iného odboru štátnej služby, 
d) v tom istom odbore štátnej služby toho istého služobného úradu, ak sa zmení opis činností štátnozamestnaneckého miesta, alebo
e) v tom istom odbore štátnej služby toho istého služobného úradu, ak sa zmení pravidelné miesto výkonu štátnej služby.“.
71.	§ 29 sa dopĺňa odsekom 6, ktorý znie:
„(6) Štátneho zamestnanca v nominovanej štátnej službe možno trvale preložiť na vykonávanie štátnej služby v rámci toho istého odboru štátnej služby aj bez jeho súhlasu.“.
72.	V § 30 ods. 1 sa za slovami „písm. c)“ vypúšťa čiarka, slová „ktorého priamo riadi minister,“ sa nahrádzajú slovami „alebo podľa § 7 ods. 1 písm. d), ktorý je na čele tohto orgánu,“ a na konci odseku sa bodka nahrádza bodkočiarkou a pripájajú sa tieto slová: „to neplatí u uchádzača, ktorý je v nominovanej štátnej službe.“.
73.	V § 30 sa za odsek 2 vkladá nový odsek 3, ktorý znie:
„(3) Ustanovenia odsekov 1 a 2 sa vzťahujú aj na vymenovanie predstavených v orgánoch miestnej štátnej správy podľa § 7 ods. 1 písm. c), alebo v iných orgánoch štátnej správy podľa § 7 ods. 1 písm. d), ktorí sú do funkcie vymenovaní podľa osobitného predpisu.10c)“.
Poznámka pod čiarou k odkazu 10c znie:
„10c) Napríklad zákon č. 150/2001 Z.z., zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.“.
Doterajšie odseky 3 až 5 sa označujú ako odseky 4 až 6.
74.	V § 30 odsek 6 znie:
„(6) Vedúci úradu vymenuje štátneho zamestnanca na zastupovanie predstaveného počas jeho neprítomnosti presahujúcej dva týždne.“.
75.	§ 30 sa dopĺňa odsekom 7, ktorý znie:
„(7) Vedúci úradu vymenuje štátneho zamestnanca na zastupovanie predstaveného, ak sa uvoľní miesto predstaveného v služobnom úrade. Zastupovanie nesmie presiahnuť šesť mesiacov v kalendárnom roku.“.
76.	V § 31 ods. 1 písm. d) sa slovo „alebo“ nahrádza čiarkou.
77.	V § 31 sa odsek 1 dopĺňa písmenami f) a g), ktoré znejú:
„f) bol odvolaný ministrom podľa osobitného predpisu10c) alebo
 g) bol dočasne vyslaný.“.
78.	V § 31 odsek 4 znie:
„(4) Služobný úrad zaradí odvolaného predstaveného podľa odseku 1 alebo predstaveného, ktorému skončil výkon funkcie predstaveného podľa odseku 3, na vykonávanie štátnej služby na štátnozamestnanecké miesto toho istého odboru štátnej služby a na tú istú funkciu (§ 16 ods. 3), ak sa štátny zamestnanec nedohodne so služobným úradom inak. Ak služobný úrad takéto miesto nemá alebo sa so štátnym zamestnancom nedohodol inak, postupuje pri odvolaní podľa
a) odseku 1 písm. a), c),  d), f) a odseku 3 podľa § 40 ods. 2 písm. b),
b) odseku 1 písm. b) podľa § 40 ods. 3.“.
79.	V § 34 ods. 1 sa vypúšťajú slová „alebo expertom medzinárodnej organizácie, ktorý za vykonávanie funkcie dostáva plat,“.
80.	V § 34 sa za odsek 2 vkladá nový odsek 3, ktorý znie:
„(3) Štátny zamestnanec preukazuje dôvody vylučujúce vykonávanie štátnej služby podľa odsekov 1 a 2 potvrdením príslušnej inštitúcie.“.
Doterajší odsek 3 sa označuje ako odsek 4.
81.	§ 34 sa dopĺňa odsekom 5, ktorý znie:
„(5) Odo dňa, kedy štátny zamestnanec pôsobí so súhlasom služobného úradu v medzinárodnej organizácii a za vykonávanie funkcie dostáva plat od medzinárodnej organizácie, služobný úrad môže zaradiť štátneho zamestnanca mimo činnej štátnej služby spravidla na päť rokov. Za tento čas mu nepatrí plat štátneho zamestnanca.“.
82.	§ 35a sa dopĺňa odsekom 5, ktorý znie:
„(5) Po skončení dočasného vyslania sa štátny zamestnanec zaradí  do toho istého odboru štátnej služby služobného úradu, v ktorom vykonával štátnu službu pred dočasným vyslaním, ak sa štátny zamestnanec nedohodne so služobným úradom inak.“.
83.	V § 38 ods. 2 sa za slová „nárok na“ a za slová „a na“ vkladajú slová „jednorazovú“.
84.	V § 39 ods. 1 písm. a) sa slovo „miesta“ nahrádza slovom „pomeru“.
85.	V § 39 ods. 1 písm. b) sa vypúšťa čiarka za slovami „dočasnej štátnej služby“ a vypúšťajú sa slová „prepustenia z prípravnej štátnej služby“.
86.	V § 40 ods. 1 písm. a) sa na konci pripájajú tieto slová: „alebo štátne občianstvo iného členského štátu Európskej únie“.
87.	V § 40 ods. 1 písmeno d) znie:
„d) bol pozbavený spôsobilosti na právne úkony alebo jeho spôsobilosť na právne úkony bola obmedzená.“.
88.	V § 40 ods. 2 sa v úvodnej vete vypúšťajú slová „prípravnej štátnej službe, v“.
89.	V § 40 ods. 2 sa vypúšťa písmeno a).
Doterajšie písmená b) a c) sa označujú ako písmená a) a b).
90.	V § 40 ods. 2 písm. a) sa slová „§ 29 ods. 4“ nahrádzajú slovami „§ 29 ods. 5“ a za tieto slová sa vkladajú slová „alebo služobný úrad nemá voľné štátnozamestnanecké miesto alebo má voľné miesto, pričom sa obsadzuje podľa § 15 ods. 1 písm. b)“.
91.	V § 40 ods. 2 písm. b) sa slová „a so štátnym zamestnancom sa nedohodne“ nahrádzajú slovami „alebo sa so štátnym zamestnancom nedohodne“.
92.	V § 40 ods. 4 sa za slovo „skončí“ vkladajú slová „dňom uvedeným v rozhodnutí najskôr však“.
93.	V § 40 ods. 5 sa čiarka za slovami „stálej štátnej služby“ nahrádza slovom „alebo“ a vypúšťajú sa slová „alebo prepustenia z prípravnej štátnej služby“.
94.	V § 42 v tretej vete text za bodkočiarkou znie: „ak štátny zamestnanec požiada o skončenie štátnozamestnaneckého pomeru, vedúci úradu vydá rozhodnutie do troch dní od doručenia žiadosti o skončenie štátnozamestnaneckého pomeru štátnym zamestnancom. Štátnozamestnanecký pomer sa skončí dňom uvedeným v žiadosti štátneho zamestnanca, najskôr však dňom doručenia rozhodnutia štátnemu zamestnancovi.“.
95.	V § 43 ods. 1 písmeno a) znie:
„a) neúspešného vykonania alebo nevykonania skúšky na získanie osobitného kvalifikačného predpokladu podľa osobitného predpisu v lehote určenej služobným úradom,“.
96.	V § 43 ods. 1 písm. f) sa na konci pripájajú slová „a 3“.
97.	V § 43 sa odsek 1 dopĺňa písmenom g), ktoré znie:
„g) nadobudnutia právoplatnosti rozhodnutia, ktorým sa zrušuje platnosť osvedčenia na oboznamovanie sa s utajovanými skutočnosťami podľa osobitného predpisu,5c) ak nebol trvale preložený podľa § 29 ods. 5.“.
98.	§ 45 sa vypúšťa.
99.	V § 46 ods. 2 písm. d) sa vypúšťajú slová „prípravnej štátnej služby,“.
100.	V § 47 ods. 4 v prvej vete sa za slovo „úrad“ vkladajú slová „najneskôr do jedného mesiaca“, vo štvrtej vete sa za slová „vo štvrtom bode,“ vkladajú slová „v siedmom bode,“ a v piatej vete sa slová „40 rokov“ nahrádzajú slovami „50 rokov“.
101.	V § 48 odsek 1 znie:
„(1) Služobné hodnotenie štátneho zamestnanca vykoná predstavený k 31. decembru kalendárneho roka; to platí aj pre predstaveného v politickej funkcii. Služobné hodnotenie štátneho zamestnanca, ktorý vykonáva štátnu službu v služobnom úrade, ktorým je Ministerstvo zahraničných vecí Slovenskej republiky, vykoná predstavený k 30. júnu kalendárneho roka. Podrobnosti o služobnom hodnotení určí služobný predpis, ktorý vydá Úrad pre štátnu službu.“.
102.	V § 48 ods. 3 prvá veta znie:
„Služobné hodnotenie štátneho zamestnanca sa týka štátneho zamestnanca v stálej štátnej službe a v nominovanej štátnej službe.“.
103.	V § 48 ods. 3 sa za prvú vetu vkladá nová druhá veta, ktorá znie: 
„Prípravná štátna služba a dočasná štátna služba podľa § 25 ods. 2 písm. c) bod 8., ak výkon štátnej služby trvá nepretržite, sa na účely služobného hodnotenia zarátava do hodnoteného obdobia štátneho zamestnanca podľa prvej vety.“ a v piatej vete sa slová „Tretia veta“ nahrádzajú slovami „Štvrtá veta“
104.	V § 48 ods. 4 písm. c) sa slovo „uspokojivé“ nahrádza slovom „štandardné“
105.	§ 48 sa dopĺňa odsekom 6, ktorý znie:
„(6) Pri zmene štátnozamestnaneckého pomeru podľa § 27 písm. a) až c) poskytuje služobný úrad, v ktorom štátny zamestnanec vykonával štátnu službu, za čas vykonávania štátnej služby v jeho služobnom úrade podklady na služobné hodnotenie príslušnému služobnému úradu na základe žiadosti príslušného služobného úradu.“.
106.	V § 50 odsek 5 znie:
„(5) Na podávanie, prijímanie, evidovanie, lehoty, prešetrovanie, vybavovanie a kontrolu vybavovania sťažností sa primerane použijú ustanovenia osobitného predpisu.13a) .“.
107.	V § 52 ods. 1 písm. b) sa slová „§ 7 ods. 1 písm. b) v prvom bode, druhom bode a vo štvrtom bode“ nahrádzajú slovami „§ 7 ods. 1 písm. b) v prvom bode, druhom bode, vo štvrtom bode a v siedmom bode“.
108.	V § 53 ods. 1 písm. e) sa slovo „pracovného“ nahrádza slovom „štátnozamestnaneckého“.
109.	V § 53 ods. 2 písm. g) sa vypúšťajú slová „a to ani po skončení štátnozamestnaneckého pomeru,“.
110.	V § 53 sa odsek 2 dopĺňa písmenami i) a j), ktoré znejú:
„i) prijímať štátne vyznamenania iných krajín bez súhlasu služobného úradu,
 j) vedome šíriť a  sprostredkovávať nepravdivé alebo pravdu skresľujúce alebo zavádzajúce skutočnosti, ktoré by mohli poškodiť povesť služobného úradu alebo predstavených alebo ostatných štátnych zamestnancov.“.

111.	V § 59 odsek 1 znie:
„(1) Štátny zamestnanec nesmie podnikať alebo vykonávať inú zárobkovú činnosť, ktorá je zhodná alebo obdobná s predmetom výkonu štátnej služby, ak tento zákon neustanovuje inak. Štátny zamestnanec je povinný služobnému úradu písomne oznámiť výšku príjmu z činností  podľa prvej vety, ktorý v predchádzajúcom kalendárnom roku presiahol sumu 50 000  Sk, do 31. marca kalendárneho roka. Inou zárobkovou činnosťou sa na účely tohto zákona rozumie činnosť, ktorá zakladá nárok na príjem zdaňovaný podľa osobitného predpisu.19) “.
112.	V § 59 ods. 2 sa na konci pripájajú tieto slová: „alebo iný príjem“.
113.	V § 59 ods. 3 sa za slovami „prednášateľskú činnosť“ vypúšťajú slová „prekladateľskú činnosť“, za slová „prezidenta Slovenskej republiky,“ sa vkladajú slová „na činnosť zapisovateľa volebných komisií, na činnosť poslanca obecného zastupiteľstva, mestského zastupiteľstva alebo miestneho zastupiteľstva, ktorý nie je dlhodobo uvoľnený na výkon funkcie, na činnosť poslanca zastupiteľstva vyššieho územného celku, ktorý nie je dlhodobo uvoľnený na výkon funkcie,“
114.	V § 59 sa vypúšťa odsek 7.
Doterajší odsek 8 sa označuje ako odsek 7.
115.	V § 61 ods. 2 písm. d) sa na konci pripája slovo „alebo“.
116.	V § 61 ods. 2 písm. e) sa za slovom „veľvyslancom“ vkladá bodka a vypúšťa sa slovo „alebo“.
117.	V § 61 ods. 2 sa vypúšťa písmeno f).
118.	V § 67 ods. 2 sa vypúšťa posledná veta.
119.	§ 67 sa dopĺňa odsekmi 3 a 4, ktoré znejú:
„(3) Služobný čas štátneho zamestnanca, ktorý vykonáva činnosti vedúce k ožiareniu ako pracovník  so zdrojmi ionizujúceho žiarenia kategórie A, a štátneho zamestnanca, ktorý vykonáva štátny zdravotný dozor v kontrolovaných pásmach pracovísk so zdrojmi ionizujúceho žiarenia, je 33 a 1/2 hodiny týždenne. 
 (4) Štátny zamestnanec, ktorý nepravidelne vykonáva štátnu službu striedavo v obidvoch zmenách v dvojzmennej prevádzke alebo vo všetkých zmenách v trojzmennej prevádzke, môže mať rozvrhnutý služobný čas nerovnomerne.“.
120.	V § 71 ods. 1 sa vypúšťa posledná veta.
121.	§ 72 sa vypúšťa.
122.	V § 75 sa na konci textu bodka nahrádza čiarkou a pripájajú tieto slová: „a ktorí sú vyslaní na pracovnú cestu.“.
123.	Doterajší text § 75 sa označuje ako odsek 1 a dopĺňa sa odsekom 2, ktorý znie:
„(2) Na účely stravovania sa za denný služobný čas považuje výkon štátnej služby dlhší ako štyri hodiny.“.
124.	V § 77 ods. 3 prvá veta znie: „Služobný  úrad zabezpečí štátnemu zamestnancovi prehlbovanie kvalifikácie v rozsahu najmenej piatich služobných dní v kalendárnom roku.“.
125.	V § 77 ods. 5 sa za slovo „opisu“ vkladá slovo „činností“.
126.	V § 77 odsek 7 znie:
„(7) Rozhodnutie o zvyšovaní kvalifikácie obsahuje
a) druh kvalifikácie a formu štúdia,20aa)
b) študijný odbor, druh študijného programu,20ab) študijný plán a označenie školy,
c) doba, po ktorú je štátny zamestnanec povinný zotrvať v štátnozamestnaneckom pomere po zvýšení kvalifikácie,
d) druhy nákladov a najvyššiu sumu, ktoré štátny zamestnanec uhradí, ak nesplní záväzok zotrvať v štátnozamestnaneckom pomere počas určenej doby.“.
Poznámky pod čiarou k odkazom 20aa a 20ab znejú:
„20aa) § 60 zákona č. 131/2002 Z.z. v znení neskorších predpisov.
 20ab) § 52 a 53 zákona č. 131/2002 Z.z. v znení neskorších predpisov.“.

127.	V § 77 sa za odsek 7 vkladá nový odsek 8, ktorý znie:
„(8) Celková doba zotrvania v štátnozamestnaneckom pomere podľa odseku 7 písm. c) nesmie prekročiť päť rokov. Najvyššia suma úhrady vynaložených nákladov nesmie prekročiť tri štvrtiny celkovej sumy vynaložených nákladov podľa odseku 7 písm. d).“.
Doterajšie odseky 8 až 10 sa označujú ako odseky 9 až 11.
128.	V § 77 ods. 9 v úvodnej vete sa za slovo „druhu“ vkladajú slová „študijného programu“ a v písm. b) sa na konci pripájajú tieto slová: „podľa študijného programu alebo študijného plánu“.
129.	V § 77 sa za odsekom 9 vkladá nový odsek 10, ktorý znie:
„(10) Ak v študijnom programe20ac) je ako jedna z podmienok absolvovanie 
a) štátnej skúšky,20ac) ktorá pozostáva z viacerých súčastí, služobný úrad poskytne štátnemu zamestnancovi služobné voľno v rozsahu podľa odseku 9 písm. c) spolu na všetky súčasti jednej štátnej skúšky, alebo
b) štátnych skúšok,20ac) z ktorých každá pozostáva z viacerých súčastí, služobný úrad poskytne štátnemu zamestnancovi služobné voľno v rozsahu podľa odseku 9 písm. c) na každú zo štátnych skúšok samostatne.“.
Doterajšie odseky 10 a 11 sa označujú ako odseky 11 a 12.
Poznámka pod čiarou k odkazu 20ac znie:
„20ac) § 63 ods. 1 a § 68 ods. 1 písm. b) a ods. 3 zákona č. 131/2002 Z.z. v znení neskorších predpisov.“.
130.	V § 77 ods. 12 sa slová „§ 40 ods. 2 písm. b)“ nahrádzajú slovami „§ 40 ods. 2 písm. a)“.
131.	§ 77 sa dopĺňa odsekmi 13 a 14, ktoré znejú:
„(13) Ak štátny zamestnanec neukončí úspešne štúdium, môže služobný úrad od štátneho zamestnanca požadovať náhradu škody podľa § 115 a 116.
 (14) Služobný úrad v prípade zvyšovania kvalifikácie podľa odseku 5 druhej vety postupuje primerane podľa odsekov 6 až 13.“.
132.	V § 78 ods. 1 sa vypúšťa písmeno j).
Doterajšie písmená k) až n) sa označujú ako písmená j) až m).
133.	V § 78 ods. 2 písm. a) sa slová „odseku 1 písm. b) až e) a i) až l)“ nahrádza slovami „odseku 1 písm. b) až e) a i) až k)“.
134.	V § 78 ods. 5 sa za slovo „ministerstvo,“ vkladajú slová „okrem predstaveného, ktorý je veľvyslancom,“.
135.	V § 82 ods. 1 sa na konci pripájajú tieto slová: „a podľa § 159b ods. 2“ a súčasne sa pripája druhá veta, ktorá znie: „Štátnemu zamestnancovi, ktorému bol tarifný plat určený podľa § 159b ods. 1, patrí aj suma zvýšenia platovej tarify podľa § 159b ods. 2.“.
136.	V § 82 ods. 2 sa za slová „prílohy č. 2“ vkladajú slová „alebo podľa § 105“ a v prvej vete sa vypúšťajú slová „ods. 1“.
137.	V § 82 odsek 4 znie:
„(4) Pri zvýšení platových taríf podľa § 105 suma zvýšenia platovej tarify podľa odseku 3 sa vypočíta ako súčin zvýšenej platovej tarify a súčtu percentuálnych zvýšení priznaných štátnemu zamestnancovi ku dňu účinnosti zvýšenia platových taríf. Suma zvýšenia platovej tarify podľa § 159b ods. 2 sa vypočíta ako súčin zvýšenej platovej tarify a percentuálneho zvýšenia za každý rok odbornej praxe priznanej k 31. decembru 2003 ku dňu účinnosti zvýšenia platových taríf.“.
138.	V § 82 ods. 5 sa za slová „v politickej funkcii“ vkladajú slová „okrem  predstaveného, ktorý je veľvyslancom,“.
139.	V § 82 odsek 6 znie:
„(6) Zvýšenie platovej tarify podľa odsekov 3 a 4 sa zaokrúhľuje na celé desiatky korún nahor.“.
140.	V § 83 ods. 1 sa za slová „§ 82 ods. 2“ vkladajú slová „alebo podľa § 105“.
141.	V § 84 sa vypúšťa odsek 2.
Súčasne sa zrušuje označenie odseku 1.
142.	V § 85 ods. 1 sa za slová „§ 82 ods. 2“ vkladajú slová „alebo podľa § 105“.
143.	V § 85a ods. 1 sa za slová „§ 82 ods. 2“ vkladajú slová „alebo podľa § 105“.
144.	V § 85a ods. 3 sa na konci pripája táto veta: „Štátnemu zamestnancovi možno osobitný príplatok znížiť alebo odňať pri zmene štátnozamestnaneckého pomeru podľa § 27 písm. l).“.
145.	§ 85a sa dopĺňa odsekom 5, ktorý znie:
„(5) Suma príplatku podľa odsekov 1 až 3 sa zaokrúhľuje na celé desiatky korún nahor.“.
146.	§ 90 sa vypúšťa.
147.	V § 94 ods. 1 písm. d) sa za slovo „nároku“ vkladajú slová „na predčasný starobný dôchodok,“
148.	V § 96 ods. 3 sa vypúšťajú slová „prvého platového stupňa“.
149.	V § 98 odseky 1 a 2 znejú:
„(1) Štátnemu zamestnancovi, ktorý je dočasne vyslaný [§ 27 písm. l)], sa poskytuje časť platu v peňažných prostriedkoch v cudzej mene. Na tieto účely je časťou platu 60 % funkčného platu. Zostávajúcich 40 % funkčného platu sa poskytuje v slovenskej mene. Plat podľa § 78 ods. 1 písm. f) až h),  l) a m) a náhrady za služobnú pohotovosť a pohotovosť pri zabezpečovaní opatrení počas vojnového stavu podľa § 78 ods. 3 sa poskytuje v slovenskej mene.
 (2) Štátnemu zamestnancovi, ktorý je dočasne vyslaný [§ 27 písm. l)] a ktorému patrí funkčný plat podľa § 68, § 71 ods. 2, sa 60 % funkčného platu  poskytuje v cudzej mene, zostávajúcich 40 % funkčného platu sa poskytuje v slovenskej mene. V prípade, ak mu patrí funkčný plat podľa § 77 ods. 3, poskytuje sa mu 60 % funkčného platu v cudzej mene len vtedy, ak sa prehlbovanie kvalifikácie uskutočňuje v krajine, v ktorej štátny zamestnanec vykonáva štátnu službu. Zostávajúcich 40% funkčného platu sa poskytuje v slovenskej mene.“.
150.	V § 98 ods. 5 sa za slovo „za“ vkladá slovo „zahraničnú“.
151.	V § 100 ods. 2 sa na konci pripája táto veta: „Krátený funkčný plat sa zaokrúhľuje na celé desiatky korún nahor.“.
152.	V § 100a sa za slovo „ministerstvo,“ vkladajú slová „okrem  predstaveného, ktorý je veľvyslancom,“.
153.	V § 102 ods. 1 sa bodka na konci nahrádza bodkočiarkou a pripájajú sa tieto slová: „to neplatí pri poskytnutí odmeny podľa § 94 ods. 1 písm. c), o ktorej poskytnutí rozhodne vedúci nadriadeného služobného úradu a ak služobný úrad nemá nadriadený služobný úrad, o poskytnutí rozhodne predseda.“.
154.	V § 102 ods. 2 sa za slová „v politickej funkcii“ vkladajú slová „„okrem predstaveného, ktorý je veľvyslancom,“, za slovo „posledného“ sa vkladá slovo „funkčného“ a vypúšťajú sa slová „podľa § 25 ods. 1 alebo podľa § 26 ods. 3“.
155.	V § 103 ods. 1 v druhej vete sa slovo „alebo“ nahrádza slovom „a“.
156.	V § 103 ods. 2 a  3 sa slová „štátnej služby“ nahrádzajú slovami „štátnozamestnaneckého pomeru“.
157.	V § 103 sa vypúšťa odsek 5.
158.	V § 105a ods. 1 sa za slová „nároku“ vkladajú slová „na predčasný starobný dôchodok,“ a druhá veta sa vypúšťa.
159.	V § 106 ods. 6 sa za slovo „ministerstvo,“ vkladajú slová „okrem predstaveného, ktorý je veľvyslancom,“.
160.	V § 106a ods. 1 sa slová „teroristických útokov a vojnových udalostí“ nahrádzajú slovami „teroristických útokov, vojnových udalostí a živelných udalostí,“.
161.	§ 115 a 116 znejú:
„§ 115

(1) Štátny zamestnanec, ktorý zodpovedá za škodu, je povinný nahradiť služobnému úradu skutočnú škodu, a to v peniazoch, ak škodu neodstráni uvedením do predošlého stavu.

 (2) Náhrada škody, ktorú spôsobil štátny zamestnanec z nedbanlivosti, nesmie u jednotlivého štátneho zamestnanca presiahnuť sumu rovnajúcu sa trojnásobku jeho funkčného platu pred porušením povinnosti, ktorým spôsobil škodu. Toto obmedzenie neplatí, ak ide o osobitnú zodpovednosť zamestnanca podľa osobitného predpisu25a) alebo ak bola škoda spôsobená pod vplyvom alkoholu alebo po požití omamnej látky alebo psychotropnej látky.

 (3) Ak štátny zamestnanec uhradil aspoň dve tretiny určenej náhrady škody, môže služobný úrad upustiť od vymáhania zvyšnej sumy náhrady škody. To sa nevzťahuje na škody, ktoré štátny zamestnanec spôsobil úmyselne, pod vplyvom alkoholu alebo po požití omamnej látky alebo psychotropnej látky, a na škody v prípade osobitnej zodpovednosti.25a)

§ 116

 (1) Služobný úrad je povinný vymáhať náhradu škody, za ktorú zodpovedá štátny zamestnanec služobnému úradu.

 (2) Sumu náhrady škody, ktorú spôsobil štátny zamestnanec, určí podľa § 116 vedúci úradu. Sumu náhrady škody, ktorú spôsobil vedúci úradu sám alebo spoločne s podriadeným štátnym zamestnancom, určí podľa § 116 vedúci nadriadeného služobného úradu. Ak služobný úrad nemá nadriadený služobný úrad, sumu náhrady škody určí podľa § 116 Úrad pre štátnu službu.

 (3) Ustanovenia odsekov 1 a 2 sa primerane vzťahujú aj na štátnych zamestnancov na súde a na prokuratúre s tým, že ak škodu spôsobí vedúci úradu spolu s podriadeným štátnym zamestnancom, sumu náhrady škody určí vedúci najvyššieho služobného úradu.“.

Poznámky pod čiarou k odkazu 25a znie:
„25a) § 182 až 185 Zákonníka práce.“.
162.	V § 118 odsek 1 znie:
„(1) Služobný úrad je povinný
a) vopred prerokovať s príslušným odborovým orgánom návrhy
1. rozhodnutí vo veciach skončenia štátnozamestnaneckého pomeru,
2. služobných predpisov,
3. opatrení na utvorenie podmienok na riadne vykonávanie štátnej služby,
4. opatrení, ktoré sa týkajú väčšieho počtu štátnych zamestnancov,
5. podkladov na zostavenie systemizácie,
b) umožniť na základe žiadosti príslušného odborového orgánu účasť jedného člena odborovej organizácie ako prísediaceho s poradným hlasom vo výberovej komisii, v disciplinárnej komisii a v poradných orgánoch zriaďovaných vedúcim úradu podľa tohto zákona alebo na základe služobného predpisu, ak prerokúva veci týkajúce sa štátnozamestnaneckého pomeru.“.
163.	Za § 119 sa vkladá § 119a, ktorý znie:
„§ 119a

 (1) V kolektívnej zmluve vyššieho stupňa možno upraviť priaznivejšie podmienky vykonávania štátnej služby
a) skrátenie služobného času,
b) predĺženie základnej výmery dovolenky,
c) zvýšenie výmery odchodného podľa § 105a,
d) zvýšenie náhrady pri skončení štátnozamestnaneckého pomeru odvolaním podľa § 40 ods. 2,
e) zvýšenie platových taríf (§ 105).

 (2) V kolektívnej zmluve vyššieho stupňa možno upraviť aj priaznivejšie podmienky pre štátnych zamestnancov vyplývajúce z osobitných predpisov.26a)“.
Poznámka pod čiarou k odkazu 26a znie:
„26a) Napríklad 8 ods. 2 zákona č. 462/2003 Z.z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov.“.
164.	V § 125 ods. 1 písmeno a) znie:
„a) výberového konania do prípravnej štátnej služby, do dočasnej štátnej služby a výberového konania na štátnozamestnanecké miesta predstavených,“.
165.	V § 125 ods. 1 písm. b) sa vypúšťajú slová „kvalifikačnej skúšky a“.
166.	V § 125 ods. 1 písm. c) sa vypúšťajú slová „zriaďovania kvalifikačnej komisie,“.
167.	V § 126 písm. b) sa na konci pripájajú tieto slová „vo veciach náhrady škody,“.
168.	V § 138a odsek 1 znie:
„(1) Odvolaciu disciplinárnu komisiu zriaďuje vedúci úradu zo štátnych zamestnancov v stálej štátnej službe alebo v nominovanej štátnej službe v najvyššom služobnom úrade. Ak služobný úrad nemá nadriadený služobný úrad, zriaďuje predseda odvolaciu disciplinárnu komisiu na Úrade pre štátnu službu. Odvolacia disciplinárna komisia má troch členov. Všetci členovia tejto komisie musia mať vysokoškolské právnické vzdelanie. Predsedu odvolacej disciplinárnej komisie vymenuje vedúci úradu alebo predseda.“. 
169.	V § 138a ods. 3 sa slová „jeden jej člen musí byť z toho odboru štátnej služby ako štátny zamestnanec, o ktorého disciplinárnom previnení rozhodovala disciplinárna komisia, dvaja členovia musia byť štátni zamestnanci na Úrade pre štátnu službu, ktorých navrhne predseda“ nahrádzajú slovami „všetci členovia tejto komisie musia mať vysokoškolské právnické vzdelanie“.
170.	V § 138a ods. 8 sa za slová „vo štvrtom bode“ vkladajú slová „a v siedmom bode“.
171.	V § 139 ods. 2 sa za slová „službe“ vkladajú slová „alebo v nominovanej štátnej službe“.
172.	V § 144 ods. 2 sa slová „jedného mesiaca“ nahrádzajú slovami „dvoch mesiacov“.
173.	§ 149 znie:
„§ 149
 (1) Na štátnozamestnanecký pomer štátnych zamestnancov sa použijú primerane ustanovenia § 13, § 35, § 39 ods. 1, § 41, § 64, § 75, § 85 až 95, § 96 ods. 1 a 2, § 97 až 117, § 129 až 132, § 136 až 141, § 142 až 150, § 160 až 170, § 230, § 232 ods. 1, 3 a 4, § 233 až 236 a § 240 ods. 1 až 6 zákona č. 311/2001 Z.z. Zákonník práce v znení neskorších predpisov.
 (2) Na štátnozamestnanecký pomer štátnych zamestnancov sa použijú rovnako ustanovenia § 177 až 185, § 187 až 198, § 217 až 222 zákona č. 311/2001 Z.z. Zákonník práce v znení neskorších predpisov.“.
174.	V § 150 sa slová „§ 12 ods. 5 až 8“ nahrádzajú slovami „§ 12 ods. 4 až 7“.
175.	V § 159a sa za odsek 2 vkladá nový odsek 3, ktorý znie:
„(3) Štátny zamestnanec každoročne preukazuje štúdium potvrdením príslušného vzdelávacieho zariadenia.“.
Doterajší odsek 3 sa označuje ako odsek 4.
176.	§ 159a sa dopĺňa odsekom 5, ktorý znie:
„(5) Štátnozamestnanecký pomer štátneho zamestnanca sa končí posledným dňom mesiaca, v ktorom štátny zamestnanec neúspešne skončí štúdium podľa odseku 2, ak nebol trvale preložený podľa § 29 ods. 5. Štátny zamestnanec je povinný bezodkladne oznámiť služobnému úradu neúspešné skončenie štúdia podľa odseku 2.“.
177.	Za § 165d sa vkladá § 165e, ktorý znie:
„§ 165e
 (1) Štátny zamestnanec, ktorý bol do prípravnej štátnej služby vymenovaný do 31. marca 2006, a trvanie jeho štátnozamestnaneckého pomeru presahuje tri mesiace, sa ku dňu účinnosti tohto zákona vymenuje do stálej štátnej služby.
 (2) U štátneho zamestnanca, ktorý bol do prípravnej štátnej služby vymenovaný do 31. marca 2006, a trvanie jeho štátnozamestnaneckého pomeru nepresahuje tri mesiace, sa postupuje podľa § 19.“.

178.	Za § 167 sa vkladá § 168, ktorý znie:
§ 168
 Zrušuje sa výnos Úradu pre štátnu službu č. 382/2003 Z.z., ktorým sa ustanovujú podrobnosti o funkčnom vzdelávaní štátnych zamestnancov na prokuratúre a o jeho skončení.“.
179.	V prílohe č. 1 3. platová trieda až 11. platová trieda znejú:
 „3. PLATOVÁ TRIEDA
Funkcia: odborný referent
Kvalifikačné predpoklady: úplné stredné vzdelanie alebo vyššie odborné vzdelanie a osobitný kvalifikačný predpoklad, ak je ustanovený osobitným predpisom.
Odborné činnosti pri príprave rozhodnutí alebo pri príprave správneho konania alebo súdneho konania zvládnuteľné v rámci existujúcich štandardov alebo samostatné zabezpečovanie menej zložitých agend vo vymedzenom úseku štátnej správy so značným rozsahom väzieb v rámci súboru vykonávaných činností.

 4. PLATOVÁ TRIEDA
Funkcia: hlavný referent
Kvalifikačné predpoklady: úplné stredné vzdelanie alebo vyššie odborné vzdelanie a osobitný kvalifikačný predpoklad, ak je ustanovený osobitným predpisom.
Samostatné odborné činnosti alebo samostatné vykonávanie ucelených agend s rozhodovacou právomocou vo vymedzenom úseku štátnej správy alebo vykonávania štátnych záležitostí. Odborná príprava rozhodnutí na prvom stupni správneho konania alebo súdneho konania. Samostatné činnosti vyžadujúce spoluprácu aj s inými organizačnými útvarmi v služobnom úrade.

5. PLATOVÁ TRIEDA
Funkcia: radca
Kvalifikačné predpoklady: vysokoškolské vzdelanie prvého stupňa alebo vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Príprava rozhodnutí na koordinovanie a usmerňovanie aktivít vo vymedzenom úseku štátnej správy alebo vykonávania štátnych záležitostí. Odborná príprava rozhodnutí v druhom stupni správneho konania na vymedzenom úseku štátnej správy alebo vykonávania štátnych záležitostí vrátane účasti na kontrole.

6. PLATOVÁ TRIEDA
Funkcia: samostatný radca
Kvalifikačné predpoklady: vysokoškolské vzdelanie prvého stupňa alebo vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Samostatné odborné spracúvanie rozhodnutí a vykonávanie kontroly. Rozhodovanie na druhom stupni správneho konania. Samostatné ucelené odborné činnosti vo vymedzenom úseku štátnej správy alebo vykonávania štátnych záležitostí. Riadenie, koordinovanie a usmerňovanie aktivít vo vymedzenom úseku štátnej správy alebo vykonávania štátnych záležitostí.

7. PLATOVÁ TRIEDA
Funkcia: odborný radca 
Kvalifikačné predpoklady: vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Samostatné odborné špecializované činnosti spočívajúce najmä v analytickej činnosti, vo vyhodnocovaní výsledkov a v príprave podkladov na rozhodovanie  vo vymedzenom úseku štátnej správy alebo vykonávania štátnych záležitostí a na úseku výkonu súdnictva. Tvorba opatrení vo vymedzenom úseku štátnej správy alebo vykonávania štátnych záležitostí s celospoločenským dosahom a na úseku výkonu súdnictva. Kontrolná a inšpekčná činnosť, ako aj prešetrovanie sťažností a petícií vrátane vydávania rozhodnutí vo vymedzenom úseku štátnej správy alebo vykonávania štátnych záležitostí a na úseku výkonu súdnictva. Koordinovanie činností orgánov štátnej správy a obcí na úrovni okresu, obvodu alebo na úrovni kraja. Tvorba právnych predpisov podľa splnomocnení ustanovených zákonom. 

8. PLATOVÁ TRIEDA
Funkcia: hlavný radca 
Kvalifikačné predpoklady: vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Koncepčné, systémové alebo metodické činnosti vo vymedzenom úseku štátnej správy alebo vykonávania štátnych záležitostí. Koordinovanie častí zložitých systémov na úrovni ministerstva alebo ostatného ústredného orgánu štátnej správy alebo orgánu alebo úradu, ktorý vykonáva štátne záležitosti alebo iného orgánu štátnej správy. Kontrolná a inšpekčná činnosť vrátane vybavovania sťažnosti a petícií s celospoločenským dosahom. Normotvorná činnosť vo vymedzenom úseku štátnej správy alebo vykonávania štátnych záležitostí..

 9. PLATOVÁ TRIEDA
Funkcia: štátny radca
Kvalifikačné predpoklady: vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Tvorba štátnej politiky vo vymedzenom úseku štátnej správy alebo vykonávania štátnych záležitostí na úrovni ministerstva alebo ostatného ústredného orgánu štátnej správy, orgánu alebo úradu, ktorý vykonáva štátne záležitosti. Koordinovanie celoštátneho alebo medzištátneho systému s najširšími vonkajšími a vnútornými väzbami na ďalšie zložité a rozsiahle systémy rôznych odborov a smerov s dôsledkami za rozhodnutia s celoštátnym alebo medzinárodným dosahom na úrovni ministerstva alebo ostatného ústredného orgánu štátnej správy alebo orgánu alebo úradu, ktorý vykonáva štátne záležitosti, alebo na úrovni iného orgánu štátnej správy s celoštátnou pôsobnosťou: plnenie uvedených činnosti môže byť spojené aj s čerpaním prostriedkov európskych spoločenstiev. Koncepčná činnosť a tvorba legislatívnych opatrení na úrovni ministerstva alebo ostatného ústredného orgánu štátnej správy, orgánu alebo úradu, ktorý vykonáva štátne záležitosti. Kontrolná a inšpekčná činnosť vrátane vybavovania sťažnosti a petícií s celospoločenským dosahom na úrovni ministerstva alebo ostatného ústredného orgánu štátnej správy alebo orgánu alebo úradu, ktorý vykonáva štátne záležitosti, alebo iného orgánu štátnej správy s celoštátnou pôsobnosťou. Koncepčná a systémová činnosť pri tvorbe opatrení so zodpovednosťou za rozhodnutia s dôsledkami na územie kraja.

10. PLATOVÁ TRIEDA
Funkcia: hlavný štátny radca
Kvalifikačné predpoklady: vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Tvorba štátnej politiky na úrovni ministerstva alebo ostatného ústredného orgánu štátnej správy. Tvorba strategických zámerov a ich presadzovanie v komisiách alebo vo výboroch zriadených medzinárodnými organizáciami na úrovni ministerstva alebo ostatného ústredného orgánu štátnej správy alebo na úrovni iného orgánu štátnej správy s celoštátnou pôsobnosťou. Koordinovanie celoštátneho alebo medzištátneho systému s najširšími vonkajšími a vnútornými väzbami na ďalšie zložité a rozsiahle systémy rôznych odborov a smerov s dôsledkami za rozhodnutia s celoštátnym alebo medzinárodným dosahom na úrovni ministerstva alebo ostatného ústredného orgánu štátnej správy; plnenie uvedených činnosti môže byť spojené aj s čerpaním prostriedkov európskych spoločenstiev. Koncepčná činnosť na úrovni ministerstva alebo ostatného ústredného orgánu štátnej správy, orgánu alebo úradu, ktorý vykonáva štátne záležitosti. Tvorba zákonov na ministerstve alebo v ostatnom ústrednom orgáne štátnej správy alebo v orgáne alebo úrade, ktorý vykonáva štátne záležitosti, alebo v inom orgáne štátnej správy s celoštátnou pôsobnosťou.

11. PLATOVÁ TRIEDA
Funkcia: generálny štátny radca
Kvalifikačné predpoklady: vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom.
Tvorba štátnej politiky vrátane koncepčnej činnosti alebo tvorba pozičných dokumentov Slovenskej republiky v medzinárodných organizáciách na ministerstve alebo  v ostatnom  ústrednom orgáne štátnej správy alebo v orgáne alebo úrade, ktorý vykonáva štátne záležitosti. Tvorba pozičných dokumentov Slovenskej republiky v medzinárodných organizáciách v inom orgáne štátnej správy s celoštátnou pôsobnosťou. Koordinovanie medzištátneho systému s najširšími vonkajšími a vnútornými väzbami na ďalšie zložité a rozsiahle systémy rôznych odborov a smerov s dôsledkami za rozhodnutia s medzinárodným dosahom na úrovni ministerstva a ostatného ústredného orgánu štátnej správy; plnenie uvedených činnosti môže byť spojené aj s čerpaním prostriedkov európskych spoločenstiev. Tvorba zákonov a ostatných všeobecne záväzných právnych predpisov na úrovni  ministerstva alebo ostatného ústredného orgánu štátnej správy, orgánu alebo úradu, ktorý vykonáva štátne záležitosti.“.
180.	V prílohe č. 3 v bode 1 sa slovo „iný“ nahrádza slovom „ostatný“.
181.	V prílohe č. 3 v bode 3 sa slovo „je“ nahrádza slovami „môže byť“.
182.	V prílohe č. 3 v bode 4 sa slová „podriadených štátnych zamestnancov alebo štátnych  zamestnancov“ nahrádzajú slovami „podriadeného štátneho zamestnanca alebo štátnych zamestnancov, štátnych zamestnancov“.
183.	V prílohe č. 4 v I. skupine sa časť A. Profesionálne infekcie dopĺňa bodom 4., ktorý znie: 
„4. Profesionálne epidemiologické vyšetrovanie vrátane vykonávania a  kontroly v ohnisku nákaz.“ .
184.	V prílohe č. 4 v  I. skupine sa časť C. Chemické škodliviny dopĺňa bodom 3., ktorý znie 
„3. Vykonávanie štátneho zdravotného dozoru nad prácami vykonávanými na pracoviskách  s výskytom  chemických škodlivín a prašnosti, odber vzoriek  pracovného ovzdušia a biologického materiálu na  pracoviskách, kde sa  vykonáva  štátny  zdravotný  dozor.“.
185.	V prílohe č. 4 v II. skupine sa časť B dopĺňa bodom 6:, ktorý znie:
„6. Vykonávanie štátneho zdravotného dozoru v kontrolovaných pásmach pracovísk so zdrojmi ionizujúceho žiarenia.“.
186.	Príloha č. 5 znie:
„Príloha č. 5
k zákonu č. 312/2001 Z.z.

ZOZNAM OSOBNÝCH ÚDAJOV V REGISTRI ŠTÁTNYCH ZAMESTNANCOV

meno, priezvisko, titul, vedecká hodnosť,
dátum a miesto narodenia, rodné číslo,  
pohlavie,
osobné číslo štátneho zamestnanca, 
štátnozamestnanecký pomer (prípravná štátna služba, dočasná štátna  služba,  stála  štátna  služba  a nominovaná štátna služba),
odbor štátnej služby,
systemizované miesto, na ktoré je štátny zamestnanec zaradený, funkcia,
stanovený služobný čas štátneho zamestnanca,
najvyššie dosiahnuté vzdelanie, odbor, špecializácia, názov školy,
kvalifikačné predpoklady, 
výnimky zo splnenia predpokladov,
jazykové znalosti, úroveň ovládania,
záznam o priebehu a výsledku zvyšovania kvalifikácie, 
absolvované ďalšie povinné vzdelávanie, druh vzdelávania,
zmena štátnozamestnaneckého pomeru, dátum začiatku a ukončenia,
zaradenie mimo činnej štátnej služby, dôvod, dátum,
dátum dovŕšenia veku 65 rokov,
služobné hodnotenie, dátum od - do, hodnota, evidenčné číslo hodnotiteľa,
platové zaradenie, dátum od - do, hodnota, priznané zložky platu,
oprávnenie štátneho zamestnanca oboznamovať sa s utajovanými skutočnosťami.

Čl. II
Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových  spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z.z., zákona Národnej rady Slovenskej republiky č. 180/1995 Z.z., zákona Národnej rady Slovenskej republiky č. 181/1995 Z.z., zákona Národnej rady Slovenskej republiky č. 222/1996 Z.z., zákona č. 80/1998 Z.z., zákona č. 256/2001 Z.z., zákona č. 420/2002 Z.z., zákona č. 518/2003 Z.z., zákona č. 217/2004 Z.z., zákona č. 523/2004 Z.z. a zákona č. 549/2004 Z.z. sa mení a dopĺňa takto

1. V § 5 odsek 10 znie:
   „(10) Krajský pozemkový úrad riadi a za jeho činnosť zodpovedá prednosta krajského pozemkového úradu, ktorého vymenúva na základe výberového konania3c) a odvoláva minister pôdohospodárstva Slovenskej republiky (ďalej len "minister").“.
Poznámka pod čiarou k odkazu 3c znie:
„3c) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 5 sa vypúšťa odsek 11. 
    Doterajšie odseky 12 až 15 sa označujú ako odseky 11 až 14.

3. V § 5 odsek 12 znie:
   „(12) Obvodný pozemkový úrad riadi a za jeho činnosť zodpovedá riaditeľ obvodného pozemkového úradu, ktorý je vymenúvaný a odvolávaný podľa osobitného predpisu.3d)“.

Poznámka pod čiarou k odkazu 3d znie:
„3d) § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“

3. Za § 42g sa vkladá § 42h, ktorý znie:
„§ 42h
    (1) Prednosta krajského pozemkového úradu, ktorý bol do funkcie vymenovaný do 31. marca 2006, vykonáva funkciu prednostu krajského pozemkového úradu až do jeho odvolania vládou Slovenskej republiky na návrh ministra.
    (2) Prednosta obvodného pozemkového úradu, ktorý bol do funkcie vymenovaný do 31. marca 2006, vykonáva funkciu prednostu obvodného pozemkového úradu až do jeho odvolania vládou Slovenskej republiky na návrh ministra.“.

Čl. III

Zákon Národnej rady Slovenskej republiky č. 272/1994 Z.z. o ochrane zdravia ľudí v znení zákona Národnej rady Slovenskej republiky č. 222/1996 Z.z., zákona Národnej rady Slovenskej republiky č. 290/1996 Z.z., zákona č. 95/2000 Z.z., zákona č. 470/2000 Z.z., zákona č. 514/2001 Z.z., zákona č. 553/2001 Z.z., zákona č. 245/2003 Z.z., zákona č. 256/2003 Z.z., zákona č. 472/2003 Z.z., zákona č. 578/2003 Z.z., zákona č. 215/2004 Z.z., zákona č. 434/2004 Z.z. a zákona č. 2/2005 Z.z. sa mení a dopĺňa takto:

1. V § 20 odsek 2 znie:
   „(2) Úrad verejného zdravotníctva riadi a za jeho činnosť zodpovedá hlavný hygienik Slovenskej republiky (ďalej len „hlavný hygienik“), ktorého vymenúva na základe výberového konania6n) a odvoláva minister zdravotníctva.“.
Poznámka pod čiarou k odkazu 6n znie:
„6n) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 21 odsek 2 znie:
   „(2) Regionálny úrad  verejného zdravotníctva riadi a za jeho činnosť zodpovedá regionálny hygienik, ktorý je vymenovávaný a odvolávaný podľa osobitného predpisu.6o)“.
Poznámka pod čiarou k odkazu 6o znie:
„6o) § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“

3. Za § 36d sa vkladá § 36e, ktorý znie:
„§ 36e
    (1) Hlavný hygienik, ktorý bol do funkcie vymenovaný do 31. marca 2006, vykonáva funkciu hlavného hygienika až do jeho odvolania podľa predpisov platných do 31. marca 2006.
    (2) Regionálny hygienik, ktorý bol do funkcie vymenovaný do 31. marca 2006, vykonáva funkciu regionálneho hygienika až do jeho odvolania podľa predpisov platných do 31. marca 2006.“.

Čl. IV

Zákon č. 311/2001 Z.z. Zákonník práce v znení zákona č. 165/2002 Z.z., zákona č. 408/2002 Z.z., zákona č. 413/2002 Z.z., zákona č. 210/2003 Z.z., zákona č. 461/2003 Z.z., zákona č. 5/2004 Z.z., zákona č. 365/2004 Z.z., zákona č. 82/2005 Z.z.  a zákona č. 131/2005 Z.z. sa mení a dopĺňa takto:

1. V § 81 písm. a) sa čiarka na konci nahrádza bodkočiarkou a pripájajú sa tieto slová: „nadriadeným je aj predstavený podľa osobitného predpisu,1)“.
Poznámka pod čiarou k odkazu 1 znie:
„1) Napríklad § 9 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov, § 3 ods. 2 zákon č. 370/1997 Z. z. o vojenskej službe v znení neskorších predpisov.“.
2. V § 152 ods. 1 sa za prvú vetu vkladá nová druhá veta, ktorá znie: „Povinnosť zamestnávateľa ustanovená v prvej vete sa nevzťahuje na zamestnancov pri výkone práce vo verejnom záujme v zahraničí.“.

Čl. V
Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení zákona č. 5/2004 Z. z. sa mení a dopĺňa takto:

1. V § 4 odsek 5 znie:
   „(5) Ústredie riadi generálny  riaditeľ. Generálneho riaditeľa ústredia vymenúva na základe výberového konania3a) a odvoláva minister práce, sociálnych vecí a rodiny Slovenskej republiky.“.
Poznámka pod čiarou k odkazu 3a znie:
„3a) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 5 ods. 5 znie:
   „(5) Úrad riadi a za jeho činnosť zodpovedá riaditeľ, ktorý je vymenúvaný a odvolávaný podľa osobitného predpisu.3)“.

3. § 10 sa dopĺňa odsekmi 19 a 20, ktoré znejú:
   „(19) Generálny riaditeľ ústredia, ktorý bol do funkcie vymenovaný do 31. marca 2006, vykonáva funkciu generálneho riaditeľa až do jeho odvolania vládou Slovenskej republiky na návrh ministra práce, sociálnych vecí a rodiny.
    (20) Riaditeľ úradu, ktorý bol do funkcie vymenovaný do 31. marca 2006 sa považuje za riaditeľa úradu vymenovaného podľa tohto zákona.“.

Čl. VI
Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení zákona č. 205/2004 Z.z., zákona č. 587/2004 Z.z. a zákona č. 15/2005 Z.z. sa mení a dopĺňa takto:

1. V § 6 odseky 1 a 2 znejú:
   „(1) Krajský úrad životného prostredia riadi a za jeho činnosť zodpovedá prednosta, ktorého vymenúva na základe výberového konania5a) a odvoláva minister životného prostredia Slovenskej republiky.“.
    (2) Obvodný úrad životného prostredia riadi a za jeho činnosť zodpovedá prednosta, ktorý je vymenúvaný a odvolávaný podľa osobitného predpisu. 5b)“.
Poznámky pod čiarou k odkazom 5a a 5b znejú:
„5a) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.
 5b) § 30 a 31 zákona č. 312/2001 Z. z. v znení neskorších predpisov.“.

3. V § 9 odseky 3 a 4 znejú:
   „(3) Inšpekciu riadi a za jej činnosť zodpovedá generálny riaditeľ, ktorého vymenúva na základe výberového konania5a) a odvoláva na základe osobitného predpisu5c) minister životného prostredia.
    (4) Na čele inšpektorátu je riaditeľ, ktorý je vymenovávaný a odvolávaný podľa osobitného predpisu.5b)“.
Poznámka pod čiarou k odkazu 5c znie:
„5c) § 31 zákona č. 312/2001 Z.z. v znení neskorších predpisov.“.

4.  § 13 sa dopĺňa odsekmi 7 až 10, ktoré znejú:
   „(7) Prednosta krajského úradu životného prostredia, ktorý bol do funkcie vymenovaný do 31. marca 2006, vykonáva funkciu prednostu krajského úradu životného prostredia až do jeho odvolania vládou Slovenskej republiky na návrh ministra životného prostredia.
    (8) Prednosta obvodného úradu životného prostredia vymenovaný do 31. marca 2006 sa považuje za prednostu obvodného úradu životného prostredia vymenovaného podľa tohto zákona.
    (9) Generálny riaditeľ inšpekcie vymenovaný do 31. marca 2006 sa považuje za generálneho riaditeľa inšpekcie vymenovaného podľa tohto zákona. 
    (10) Riaditeľ inšpektorátu vymenovaný do 31. marca 2006 sa považuje za riaditeľa inšpektorátu vymenovaného podľa tohto zákona.“.

 Čl. VII
Zákon č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov sa mení a dopĺňa takto:

1. V § 4 odsek 3 znie:
   „(3) Krajský úrad dopravy riadi a za jeho činnosť zodpovedá prednosta krajského úradu dopravy, ktorého vymenúva na základe výberového konania3) a odvoláva minister dopravy, pôšt a telekomunikácií Slovenskej republiky.“.
Poznámka pod čiarou k odkazu 3 znie:
„3) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 4 odsek 6 znie:
   „(6) Obvodný úrad dopravy riadi a za jeho činnosť zodpovedá riaditeľ obvodného úradu dopravy, ktorý je vymenúvaný a odvolávaný podľa osobitného predpisu.3a)“.
Poznámka pod čiarou k odkazu 3a znie:
„3a) § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

3. § 7 sa dopĺňa odsekmi 4 a 5, ktoré znejú:
   „(4) Prednosta krajského úradu dopravy, ktorý bol do funkcie vymenovaný do 31. marca 2006, vykonáva funkciu prednostu krajského úradu dopravy až do jeho odvolania vládou Slovenskej republiky na návrh ministra dopravy, pôšt a telekomunikácií Slovenskej republiky.
    (5) Prednosta obvodného úradu dopravy, ktorý bol do funkcie vymenovaný do 31. marca 2006, vykonáva funkciu prednostu obvodného úradu dopravy až do jeho odvolania vládou Slovenskej republiky na návrh ministra dopravy, pôšt a telekomunikácií Slovenskej republiky.“.

Čl. VIII

Zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z.z. a zákona č. 81/2005 Z.z. sa mení a dopĺňa takto:

1. V § 12 ods. 1 sa na konci pripája táto veta: „Suma príplatku sa určuje pevnou sumou zaokrúhlenou na celé desiatky korún nahor.“.

2. V § 22 odsek 1 znie:
„(1) Zamestnancovi, ktorý podľa pracovnej zmluvy vykonáva práce vo verejnom záujme v zahraničí, sa poskytuje časť platu v peňažných prostriedkoch v cudzej mene vo výške 60% funkčného platu. Zostávajúcich 40% funkčného platu sa poskytuje v slovenských korunách. Plat podľa § 4 ods. 1 písm. j) až n) a náhrady za pracovnú pohotovosť a pohotovosť podľa § 4 ods. 2 sa poskytuje v slovenskej mene.“.

Čl. IX
Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z.z., zákona č. 564/2004 Z.z. a zákona č. 5/2005 Z.z. sa mení a dopĺňa takto:

1. V § 10 odsek 2 znie:
„(2) Krajský školský úrad riadi prednosta, ktorého vymenúva na základe výberového konania38a) a odvoláva minister.“.
Poznámka pod čiarou k odkazu 38a znie:
„38a) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 10 ods. 3 sa vypúšťajú slová „ako vedúci služobného úradu39)“ vrátane poznámky pod čiarou k odkazu 39.

3. V § 12 odsek 2 znie:
„(2) Štátnu školskú inšpekciu riadi hlavný školský inšpektor, ktorého vymenúva na základe výberového konania38a) a odvoláva minister.“. 

4. V § 12 odsek 4 sa vypúšťajú slová „ako vedúci služobného úradu39)“.

5. § 39 sa dopĺňa odsekmi15 a 16, ktoré znejú:
   „(15) Prednosta krajského školského úradu, ktorý bol do funkcie vymenovaný do 31. marca 2006, vykonáva funkciu prednostu krajského školského úradu až do jeho odvolania vládou Slovenskej republiky na návrh ministra.
    (16) Hlavný školský inšpektor, ktorý bol do funkcie vymenovaný do 31. marca 2006, vykonáva funkciu hlavného školského inšpektora do uplynutia funkčného obdobia alebo do jeho odvolania ministrom podľa § 12 ods. 5.“.

Čl. X
Zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení zákona č. 536/2004 Z.z. a zákona č. 612/2004 Z.z. sa mení a dopĺňa takto:

1. V § 3 odsek 2 znie:
   „(2) Krajský stavebný  úrad riadi a  za jeho činnosť  zodpovedá prednosta, ktorého vymenúva na základe výberového  konania6a) a  odvoláva minister  výstavby  a  regionálneho  rozvoja Slovenskej republiky.“.
Poznámka pod čiarou k odkazu 6a znie:
„6a) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. § 6 sa dopĺňa odsekom 3, ktorý znie:
   „(3) Prednosta krajského stavebného úradu, ktorý bol do funkcie vymenovaný do 31. marca 2006, vykonáva funkciu prednostu krajského stavebného úradu až do jeho odvolania vládou Slovenskej republiky na návrh ministra výstavby a regionálneho rozvoja Slovenskej republiky.“.

Čl. XI
Zákon č. 326/2005 Z.z. o lesoch sa mení a dopĺňa takto:

1. V § 25 odsek 6 znie:
   „(6) Krajský lesný úrad riadi a za jeho činnosť zodpovedá prednosta, ktorého vymenúva na základe výberového konania84a) a odvoláva minister pôdohospodárstva Slovenskej republiky.“.
Poznámka pod čiarou k odkazu 84a znie:
„84a) § 30, § 10 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

2. V § 57 sa vypúšťa odsek 4. 
    Doterajšie odseky 5 až 9 sa označujú ako odseky 4 až 8.

3. V § 57 odsek 4 znie:
   „(4) Obvodný lesný úrad riadi a za jeho činnosť zodpovedá prednosta, ktorý je vymenúvaný a odvolávaný podľa osobitného predpisu.86a)“.
Poznámka pod čiarou k odkazu 86a znie:
„86a) § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“.

4. Za § 68 sa vkladá § 68a, ktorý znie:
„§ 68a
    (1) Prednosta krajského lesného úradu, ktorý bol do funkcie vymenovaný do 31. marca 2006, vykonáva funkciu prednostu lesného úradu až do jeho odvolania vládou Slovenskej republiky na návrh ministra pôdohospodárstva Slovenskej republiky.
    (2) Prednosta obvodného lesného úradu, ktorý bol do funkcie vymenovaný do 31. marca 2006, vykonáva funkciu prednostu obvodného lesného úradu až do jeho odvolania ministrom pôdohospodárstva Slovenskej republiky.“.

Čl. XII

Predseda Národnej  rady Slovenskej republiky  sa splnomocňuje, aby v Zbierke zákonov Slovenskej republiky vyhlásil úplné znenie zákona č. 312/2001 Z.z. o štátnej službe a o zmene a doplnení niektorých zákonov, ako vyplýva zo zmien a doplnení vykonaných zákonom č. 131/2002 Z.z., zákonom č. 143/2002 Z.z., zákonom č. 185/2002 Z.z., zákonom č. 411/2002 Z.z., zákonom č. 667/2002 Z.z., zákonom č. 139/2003 Z.z., zákonom č. 267/2003 Z.z., zákonom č. 453/2003 Z.z., zákonom č. 550/2003 Z.z., zákonom č. 551/2003 Z.z., zákonom č. 365/2004 Z.z., zákonom č. 382/2004 Z.z., zákonom č. 403/2004 Z.z., zákonom č. 612/2004 Z.z., zákonom č. 728/2004 Z.z., zákonom č. 757/2004 Z.z. a týmto zákonom.

Čl. XIII

Tento zákon nadobúda účinnosť 1. apríla 2006 okrem § 59 ods. 3, ktorý nadobúda účinnosť dňom vyhlásenia.